Mediatiedote 9.10.2019

**Eläkeliiton karaokemestarit ratkottiin tiukassa finaalissa**

Satoja karaoken ja tanssimusiikin ystäviä yhteen koonnut Eläkeliiton karaokemestari -finaali laulettiin Ikaalisten kylpylässä 8.10. Kovatasoisessa kilpailussa miteltiin laulutaitoja neljässä eri sarjassa: naisten ja miesten sarjoissa ikäryhmittäin 50-69 ja 70 vuotta täyttäneet.

Voitokkaasti oman kappaleensa tulkitsivat 70 vuotta täyttäneiden sarjassa naisissa **Maire Salmi** Tampereelta ja miehissä **Risto Iirola** Kiikalasta. Nuorempien eli 50-69-vuotiaiden sarjassa tuomariston hurmasivat **Marita Saal** Ikaalisista ja **Kari Kettunen** Varkaudesta.

- Kilpailun tasaisuus teki päätöksistä tiukkoja. Lauluista kuului elämänkokemus ja kappalevalinnat olivat onnistuneita. Monet laulajat ylsivät upeaan tulkintaan, tuomariston puheenjohtaja **Johanna Debreczeni** kommentoi finaalin tasoa.

Voittajat olivat yllättyneitä ja iloisia voitostaan, sillä tasaisessa kilpailussa kuka tahansa olisi voinut yltää korkeimmalle sijalle.

- Voitto oli suuri yllätys, sillä kilpailun taso oli niin kova, kommentoi voittoaan 78-vuotias Risto Iirola.

- Voitto tuntuu tietysti hyvältä, sillä olen tehnyt kovasti töitä tämän eteen, pitänyt huolta äänestä ja kouluttautunut laulutekniikassa. Myös fyysisestä terveydestä huolehtiminen on tärkeää äänen säilymisen kannalta, Iirola summaa.

Laulaminen ja musiikki ovat kaikille voittajille elämäntapa, stressin poistaja ja tunteiden purkamisen keino. Laulu- ja karaokeharrastuksen myötä he pääsevät rentoutumaan ja tapaamaan ystäviä.

Kilpailuiden järjestelyistä vastasi Eläkeliiton Pirkanmaan piiri. Kilpailu järjestettiin kahdettatoista kertaa. Tuomariston muut jäsenet olivat **Anssi Hirvonen**, Sibelius-Akatemian laulutaiteen lehtori emeritus ja vs. professori sekä iskelmälaulaja **Eila Pienimäki**.

**Finalistit sarjoittain ja sijoitus finaalissa:**

**50-69-vuotiaat naiset**

Marjo Nevala (Etelä-Pohjanmaa/Isojoki)

3. Merja Pylvänäinen (Kainuu/Paltamo)

2. Kirsi Ukkonen (Kymenlaakso/Elimäki)

1. Marita Saal (Pirkanmaa/Ikaalinen)

Soile Kujala (Varsinais-Suomi/Pyhäranta)

**50-69-vuotiaat miehet**

Antti Sivula (Etelä-Pohjanmaa/Kauhava)

2. Markku Ylijoki (Pirkanmaa/Ylöjärvi)

Teemu Takkula (Pohjois-Pohjanmaa/Oulu)

1. Kari Kettunen (Pohjois-Savo/Varkaus)

3. Raimo Junnikkala (Varsinais-Suomi/Sauvo-Karuna)

**70+-vuotiaat naiset**

Marjatta Kallioinen (Keski-Suomi/Jämsä)

1. Maire Salmi (Pirkanmaa/Tampere)

Eila Jumppanen (Pohjois-Karjala/Joensuu)

3. Hilkka Patja (Pohjois-Pohjanmaa/Kiiminki)

2. Tuula Kulmala (Varsinais-Suomi/Masku)

**70+-vuotiaat miehet**

3. Mauri Peltoniemi (Keski-Pohjanmaa/Kaustinen)

Viljoensio Kumpulainen (Keski-Suomi/Äänekoski)

2. Martti Kivenjuuri (Kymenlaakso/Virolahti)

1. Risto Iirola (Varsinais-Suomi/Kiikala)

Heikki Keränen (Ylä-Savo/Kiuruvesi)

Lisätietoja:

Kulttuurisuunnittelija Jussi Hietala, Eläkeliitto ry, p. 040 7257 346, jussi.hietala@elakeliitto.fi

Toiminnanjohtaja Elina Paukkunen, Eläkeliiton Pirkanmaan piiri, p. 040 487 8883, pirkanmaa@elakeliitto.fi

Voittajat

Maire Salmi, p. 040 5917606

Risto Iirola, p. 0440 657449

Marita Saal, p. 050 5842569

Kari Kettunen, p. 040 5126205